Župančičeva ulica 3, p.p. 644a, 1001 Ljubljana T: 01 369 6600

F: 01 369 6609

E: gp.mf@gov.si

www.mf.gov.si

****

|  |  |
| --- | --- |
| Številka: 549-11/2022/31 | |
| Ljubljana, 24. maj 2023 | |
|  | |
| GENERALNI SEKRETARIAT VLADE  REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Plačilo prispevka k instrumentu za zagotavljanje podpore Ukrajini skladno s 7. členom Uredbe (EU) 2022/2463 – predlog za obravnavo | | | |
| 1. Predlog sklepov vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 - ZDU-1G, 65/14, 55/17 in 163/22) je Vlada Republike Slovenije na….seji dne…. sprejela naslednji  SKLEP   1. Vlada Republike Slovenije je sklenila, da Republika Slovenija prispeva do 10.173.148 EUR k instrumentu za zagotavljanje podpore Ukrajini v štirih obrokih v letih 2024, 2025, 2026 in 2027. 2. Vlada Republike Slovenije nalaga Ministrstvu za finance, da izvede vsa opravila za vplačilo zneska iz prejšnje točke tega sklepa, vključno s podpisom sporazuma o prispevku.   Barbara Kolenko Helbl  generalna sekretarka  Sklep prejmejo:   * Ministrstvo za finance, * Ministrstvo za zunanje zadeve, * Služba vlade Republike Slovenije za zakonodajo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Katja Lautar, generalna direktorica, Ministrstvo za finance; * Jana Poljak, vodja Sektorja za mednarodne in ekonomske zadeve, Ministrstvo za finance; * Martin Zdovc, sekretar v Sektorju za mednarodne in ekonomske zadeve, Ministrstvo za finance. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Vladi Republike Slovenije predlagamo plačilo prispevka k instrumentu za zagotavljanje podpore Ukrajini v višini do 10.173.148 EUR, ki bo porabljen za subvencioniranje obrestne mere posojil, ki jih v okviru instrumenta zagotavlja Evropska komisija. Dejanski zneski bodo določeni vsako leto posebej glede na izračun Evropske komisije o dejanskih stroških njenega zadolževanja na finančnih trgih ter morebitnih dodatnih izplačil iz EU proračuna ali ostalih donatorjev. S plačilom prispevka se izraža podpora Republike Slovenije financiranju takojšnjih potreb Ukrajine, sanacije njihove kritične infrastrukture, institucionalnih reform in začetne podpore povojne obnove in EU predpristopnega procesa. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | Tekoče leto (t) | | t + 1 | t + 2 | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  | |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  | |
| Predvideno povečanje (+) ali zmanjšanje (**–**) odhodkov državnega proračuna | | 0 | | +2.543.287 | +2.543.287 | | | +2.543.287 | |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  | |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | | |
|  | | |  | | |  | | | |
|  | | |  | | |  | | | |
| SKUPAJ | | |  | | |  | | | |
| **OBRAZLOŽITEV:**  Vladi Republike Slovenije predlagamo plačilo prispevka k instrumentu za zagotavljanje podpore Ukrajini v višini do 10.173.148 EUR, ki bo porabljen za subvencioniranje obrestne mere posojil, ki jih v okviru instrumenta zagotavlja Evropska komisija. Vplačilo je predvideno v štirih obrokih in sicer 2.543.287 EUR v letih 2024, 2025, 2026 in 2027. Dejanski zneski bodo določeni vsako leto posebej glede na izračun Evropske komisije o dejanskih stroških njenega zadolževanja na finančnih trgih ter morebitnih dodatnih izplačil iz EU proračuna ali ostalih donatorjev. Sredstva niso načrtovana v veljavnih proračunih, saj je bila Uredba sprejeta šele v sredini decembra 2022, pogajanja o sporazumu o prispevku pa so se končala šele konec marca 2023. Zato bo potrebno odpreti novo proračunsko postavko ter pravice porabe zagotoviti v letih 2024, 2025, 2026 in 2027. Sredstva bo zagotovilo Ministrstvo za finance znotraj svojega finančnega načrta od pripravi sprememb proračuna za leto 2024 ter pripravi proračunov za leta 2025, 2026 in 2027. | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije /NE | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | | |
|  | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | | |
| **11. Gradivo je uvrščeno v delovni program vlade:** | | | | | | | NE | | |
| Klemen Boštjančič  MINISTER | | | | | | | | | |
| PRILOGE:  Priloga 1: Predlog sklepa  Priloga 2: Obrazložitev  Priloga 3: Osnutek sporazuma o prispevku | | | | | | | | | |

Priloga 1

**Predlog sklepa**

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 - ZDU-1G, 65/14, 55/17 in 163/22) je Vlada Republike Slovenije na….seji dne…. sprejela naslednji

SKLEP

1. Vlada Republike Slovenije je sklenila, da Republika Slovenija prispeva do 10.173.148 EUR k instrumentu za zagotavljanje podpore Ukrajini v štirih obrokih v letih 2024, 2025, 2026 in 2027.
2. Vlada Republike Slovenije nalaga Ministrstvu za finance, da izvede vsa opravila za vplačilo zneska iz prejšnje točke tega sklepa, vključno s podpisom sporazuma o prispevku.

Barbara Kolenko Helbl

generalna sekretarka

Sklep prejmejo:

* Ministrstvo za finance,
* Ministrstvo za zunanje zadeve,
* Služba vlade Republike Slovenije za zakonodajo.

Priloga 2

**OBRAZLOŽITEV**

Ruska agresija v Ukrajini je močno prizadela ukrajinsko družbo in gospodarski potencial države. Neposredna infrastrukturna škoda vojne v Ukrajini po ocenah Kiev School of Economics do konca februarja 2023 znaša več kot 135 milijard USD. Najbolj prizadeti sektorji so stanovanja, promet, energetika ter trgovina in industrija. Motnje v gospodarskih tokovih in proizvodnji ter dodatni stroški, povezani z vojno, se skupaj merijo kot izgube in znašajo približno 290 milijarde USD. Ukrajinski BDP se je po podatkih njihovega ministrstva za ekonomijo leta 2022 zmanjšal za 30,4 odstotka.

Oktobra 2022 je ukrajinska vlada v sodelovanju z Evropsko komisijo in Svetovno banko objavila oceno celotnih potreb za obnovo, ki je takrat znašala 349 mrd USD in se je konec februarja povišala na približno 411 milijard USD. V te potrebe so vključeni stroški obnove Ukrajine po zahodnih standardih. Ukrajina mora namreč po obnovi postati sodobna, nizkoogljična in podnebno odporna država, ki bo imela med drugim tudi izboljšane prometne povezave z Evropo. Prednostne naloge izvajanja obnove Ukrajine po nekaterih ocenah v letu 2023 znašajo približno 14 milijard USD. Prednostne naloge se nanašajo na najnujnejše potrebe, vključno z obnovo energije, stanovanj, kritične in socialne infrastrukture, osnovnih storitev za najbolj ranljive in razvoj zasebnega sektorja.

Ukrajina se še naprej sooča z visokimi potrebami po financiranju, da bi ohranjala delovanje bistvenih državnih institucij, zagotavljala makroekonomsko stabilnost in obnovila kritično infrastrukturo, ki jo je uničila vojna. Ker je ukrajinska državna zakladnica izgubila dostop do mednarodnih kapitalskih trgov, se zanaša izključno na uradno zunanjo pomoč in monetarno financiranje.

V okviru predstavljenih izzivov, s katerimi se sooča Ukrajina, sta Evropski parlament in Svet EU 14. decembra 2022 sprejela Uredbo 2022/2463 o vzpostavitvi instrumenta za zagotavljanje podpore Ukrajini za leto 2023 (makrofinančna pomoč +) (v nadaljevanju: Uredba MFA+), ki Ukrajini za leto 2023 zagotavlja 18 mrd EUR podpore v obliki posojil preko novega instrumenta makrofinančne pomoči MFA+. Z novim instrumentom se vzpostavlja urejen in vzdržen okvir za usmerjanje makrofinančne pomoči Ukrajini, hkrati pa zagotavlja zadostno prožnost za prilagoditev podpore spreminjajočim se potrebam države po financiranju in pripravo temeljev za prihodnji (dolgoročni) instrument za obnovo Ukrajine.

S posebnim instrumentom za zagotavljanje podpore Ukrajini se zagotavlja kratkoročno finančno pomoč v obliki zelo ugodnih posojil za financiranje:

* takojšnjih potreb Ukrajine (vključno z materialno in socialno pomočjo ljudem v stiski, najbolj prizadetim območjem ter začasnimi stanovanjskimi rešitvami),
* sanacije kritične infrastrukture (vključno z energetsko, transportno in socialno infrastrukturo ter pitno vodo),
* institucionalnih reform (vključno z protikorupcijskim in pravosodnim sistemom) in
* začetne podpore povojne obnove in EU predpristopnega procesa.

Uredba o MFA+ določa zgornjo mejo finančne podpore za leto 2023, ki znaša 18 milijard EUR, z možnim črpanjem posojila do konca marca 2024. Sredstva potrebna za finančno pomoč Ukrajini bodo pridobljena z zadolževanjem Evropske komisije na kapitalskih trgih ali pri drugih finančnih institucijah. Uredba med drugim tudi določa, da lahko države članice prostovoljno prispevajo k instrumentu z dodatnimi zneski namenjenimi nepovratni podpori. Slovenija je v okviru sprejemanja Uredbe MFA+ podpirala pomoč EU Ukrajini tako v obliki povratne pomoči, ki bi jo zagotavljala Evropska komisija, kot v obliki prostovoljnih prispevkov, ki bi jih zagotavljale države članice EU.

Pogajanja med Komisijo v imenu EU in Ukrajino o pogojih, povezanih z izplačilom pomoči, so se uspešno zaključila, tako da sta Komisija in Ukrajina 16. januarja 2023 podpisali memorandum o soglasju in sporazum o posojilu, ki sta začela veljati isti dan. V memorandumu o soglasju so določeni pogoji politik, okvirno finančno načrtovanje in zahteve glede poročanja. Glavni predpogoj dodelitve finančne pomoči Ukrajini je podpora in spoštovanje demokratičnih mehanizmov, vključno z večstrankarskim parlamentarnim sistemom in pravno državo ter zagotavljanje spoštovanja človekovih pravic. Evropska komisija in Evropska služba za zunanje delovanje bosta spremljali izpolnjevanje pogojev v celotnem obdobju delovanja instrumenta ter zlasti pred izplačilom posameznega obroka ter končnega zneska. Evropska komisija bo za Svet EU in Evropski parlament pripravila letna poročila glede napredka doseženega pri izvajanju instrumenta, glede gospodarskih razmer v Ukrajini ter glede izvajanja zahtev in pogojev iz memoranduma o soglasju. Poleg tega bo Evropska komisija najkasneje v dveh letih po koncu obdobja razpoložljivosti pripravila tudi ex-post poročilo glede rezultatov in učinkovitosti pomoči v okviru instrumenta.

Prvi obrok posojila v višini 3 mrd EUR je bil izplačan 17. januarja 2023, drugi in tretji obrok v višini vsak po 1,5 mrd EUR pa 21. marca 2023 oziroma 25. aprila 2023. Predvidoma bo v nadaljevanju vsak mesec izplačanih 1,5 mrd EUR do konca leta 2023.

Glede na člen 7(2) Uredbe MFA+ lahko države članice prostovoljno pripevajo k instrumentu z dodatnimi zneski v obliki zunanjih namenskih prejemkov EU proračuna, s katerimi bi na prošnjo Ukrajine lahko nepovratno subvencionirali stroške obrestne mere. Vse države članice EU, vključno s Slovenijo, so 16. decembra 2022 sprejele izjavo, s katero so se politično zavezale k plačilu stroškov obresti namesto Ukrajine, v primeru, da bi le-ta zaprosila za tovrstno subvencioniranje ter v EU proračunu ne bo dovolj sredstev v ta namen (Ukrajina je 8. februarja 2023 že zaprosila Evropsko komisijo za subvencioniranje stroškov obrestnih mer). V kolikor katera od držav članic EU, kljub svoji politični zavezi, k sporazumu ne bo pristopila, se bo celotni prispevek k subvencioniranju obrestne mere ustrezno zmanjšal, saj ostale države niso dolžne pokriti manjkajočega dela zaradi neudeležbe drugih držav.

V skladu s členom 7(2) Uredbe MFA+ lahko države članice z Evropsko komisijo sklenejo posebne sporazume o prispevkih, katerih vsebina je bila dokončno usklajena marca 2023 (priloga 3). Pred sklenitvijo sporazumov morajo države članice opraviti notranje postopke skladne z nacionalnimi pravnimi redi. Sporazum o prispevku določa, da se zneski prispevkov med državami članicami delijo glede na njihov ključ v bruto nacionalnih dohodkih. Za Slovenijo to pomeni znesek v višini do 10.173.148 EUR za obdobje 2024-2027 (oziroma 2.543.287 EUR na leto). Dejanski zneski bodo določeni vsako leto posebej glede na izračun Evropske komisije o dejanskih stroških njenega zadolževanja na finančnih trgih ter morebitnih dodatnih izplačil iz EU proračuna ali ostalih donatorjev. Za leto 2024 bo Evropska komisija sporočila točen znesek do 31. januarja 2024, za preostala leta pa v 20 dneh po sprejemu EU proračuna. Po letu 2027 se bo v okviru nove finančne perspektive dogovarjalo na kakšen način nadaljevati s subvencioniranjem obrestne mere. V kolikor država ne bo pravočasno poravnala zneskov iz sporazuma, bo morala plačati zamudne obresti. Sporazum o prispevku bo prenehal veljati 31. decembra 2027, razen če se podaljša zaradi nedogovora v okviru nove finančne perspektive. Po 31. decembru 2023 je možna sprememba sporazuma, če se izkaže, da končni stroški subvencije obrestne mere v skladu z Uredbo (EU) 2022/2463 presegajo predvidene zneske iz sporazuma.

Skladno s politično zavezo iz 16. decembra 2022 se Vladi Republike Slovenije predlaga, da sprejme odločitev o prispevku Republike Slovenije v višini do 10.173.148 EUR k instrumentu za zagotavljanje podpore Ukrajini, ki bi bil izplačan v štirih obrokih v letih 2024, 2025, 2025 in 2027, glede na izračun Evropske komisije o dejanskih stroških njenega zadolževanja na finančnih trgih ter morebitnih dodatnih izplačil iz EU proračuna ali ostalih donatorjev. Hkrati se Ministrstvu za finance nalaga, da izvede vsa opravila za vplačilo omenjenega zneska, vključno s podpisom sporazuma o prispevku, ki bo sklenjen med Evropsko komisijo in Republiko Slovenijo. Finančna sredstva niso načrtovana v veljavnih proračunih, saj je bila Uredba sprejeta šele v sredini decembra 2022, pogajanja o sporazumu o prispevku pa so se končala šele konec marca 2023. Zato bo potrebno odpreti novo proračunsko postavko ter pravice porabe zagotoviti v letih 2024, 2025, 2026 in 2027. Sredstva bo zagotovilo Ministrstvo za finance znotraj svojega finančnega načrta od pripravi sprememb proračuna za leto 2024 ter pripravi proračunov za leta 2025, 2026 in 2027.

Priloga 3

|  |
| --- |
| Logo Evropske komisije |
| **SPORAZUM MED EVROPSKO KOMISIJO IN**  **[DRŽAVO ČLANICO]** |
| **O PRISPEVKU NA PODLAGI 7. ČLENA UREDBE (EU) 2022/2463 EVROPSKEGA PARLAMENTA IN SVETA** |

|  |
| --- |
| **KAZALO** |

1. Točka Stran

[1. PRISPEVEK 6](#_Toc133400939)

[2. ZAVEZE OBVEŠČANJA 7](#_Toc133400940)

[3. SKLADNA RAZLAGA IN DELNA NEVELJAVNOST 7](#_Toc133400941)

[4. DATUM PRENEHANJA VELJAVNOSTI 7](#_Toc133400942)

[5. OBVESTILA 8](#_Toc133400943)

[6. RAZLAGA 8](#_Toc133400944)

[7. PRAVO IN PRISTOJNO SODIŠČE 9](#_Toc133400945)

[8. PREGLED IN PODALJŠANJE 9](#_Toc133400946)

[9. SPREMEMBE 9](#_Toc133400947)

[10. ZAČETEK VELJAVNOSTI 9](#_Toc133400948)

**TA SPORAZUM O PRISPEVKU** sklepata

1. [država članica] (**»plačnica«**) in
2. Evropska komisija (**»Komisija«**), ki sta pogodbenici sporazuma.

**GLEDE NA TO, DA:**

* 1. Uredba (EU) 2022/2463 Evropskega parlamenta in Sveta z dne 14. decembra 2022 o vzpostavitvi instrumenta (**»instrument«**) za zagotavljanje podpore Ukrajini za leto 2023 (makrofinančna pomoč +) (**»Uredba (EU) 2022/2463«**) Komisijo pooblašča, da Ukrajini da na voljo podporo Unije v obliki posojil v znesku do največ 18.000.000.000 evrov, nepovratne podpore in subvencije obrestne mere;
  2. sta Komisija in Ukrajina 16. januarja 2023 podpisali Memorandum o soglasju (**»memorandum«**), v katerem so navedeni pogoji za podporo;
  3. so podrobni finančni pogoji podpore v obliki posojil v okviru instrumenta na podlagi Uredbe (EU) 2022/2463 določeni v sporazumu o posojilih, ki sta ga Komisija in Ukrajina sklenili 16. januarja 2023 (**»sporazum o posojilu«**);
  4. Uredba (EU) 2022/2463 omogoča, da v zvezi s podporo v okviru instrumenta Ukrajina lahko Unijo vsako leto zaprosi za subvencijo obrestne mere in kritje upravnih stroškov. Sporazum o posojilu določa, da na zaprosilo Ukrajine Evropska unija lahko odobri subvencijo (**»subvencija za stroške najema posojila«**) za kritje stroškov financiranja, stroškov upravljanja likvidnosti in stroškov storitev v skladu z Izvedbenim sklepom Komisije (EU, Euratom) 2022/2545 z dne 19. decembra 2022 o vzpostavitvi okvira za razporejanje stroškov, povezanih z operacijami najemanja posojil in upravljanja dolga v okviru diverzificirane strategije financiranja,[[1]](#footnote-1) s spremembami ali zamenjavami (**»metodologija razporejanja stroškov«**);
  5. je na podlagi Uredbe (EU) 2022/2463 za obdobje od 1. januarja 2023 do 31. decembra 2027 na voljo dodatna podpora za kritje subvencije za stroške najema posojil po Uredbi (EU) 2022/2463 (**»krita podpora«**), razen stroškov v zvezi s predčasnim odplačilom posojila;
  6. v skladu z izjavo Komisije z dne 9. decembra 2022 o prispevkih držav članic k subvenciji obrestne mere za posojila makrofinančne pomoči + Ukrajini (**»izjava«**) prispevki krijejo samo subvencijo obrestne mere, in sicer stroške financiranja in stroške upravljanja likvidnosti, in ne krijejo upravnih stroškov v zvezi z najemanjem in dajanjem posojil, in sicer stroškov storitev;
  7. Uredba (EU) 2022/2463 omogoča, da države članice Evropske unije (skupaj imenovane **»plačnice«**) lahko prispevajo h kriti podpori, če je ne krijejo drugi viri. V zvezi s finančno podporo Ukrajini so zato 16. decembra 2022 pisno[[2]](#footnote-2) izrazile pripravljenost skleniti s Komisijo sporazume o prispevku v skladu z veljavnimi nacionalnimi postopki in pod pogojem, da so ti postopki končani, ko potrebni zneski v celoti ali delno ne morejo biti na voljo v proračunu Unije;
  8. se je Komisija v svoji izjavi zavezala, da bo v okviru letnega proračunskega postopka preučila razpoložljivost sredstev v proračunu Unije v skladu z omejitvami razpoložljivih virov in hkrati zagotovila ohranjanje zadostnih kritij in prilagodljivosti v primeru nepričakovanih dogodkov v proračunskem letu. To bo preučila z namenom predlagati najnižji možni znesek in rezultati bodo upoštevani v osnutku letnega proračuna Komisije za vsako leto, v katerem se uporabljajo sporazumi o prispevku. Za vsako leto bodo zneski, ki se bodo zahtevali od plačnic na podlagi posameznega sporazuma o prispevku, znani, med drugim, ko bo proračunski organ končal letni proračunski postopek. Ko bodo znani zneski za plačilo iz proračuna Unije in preostali zneski, ki jih zagotovijo države članice, bo Komisija vsako plačnico obvestila o zneskih za plačilo na podlagi posameznega sporazuma o prispevku;
  9. se s sporazumi o prispevku plačnice nepreklicno in brezpogojno zavezujejo, da bodo na zahtevo prispevke dale na razpolago Komisiji, tako da sklenejo sporazum o prispevku s Komisijo v smislu drugega odstavka 22. člena Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/201[[3]](#footnote-3)(**»finančna uredba«**). Ta določila je treba vključiti v sporazum o prispevku, da lahko Unija izpolni svoje zaveze do Ukrajine in v celoti krije subvencije za stroške najema posojila ter uveljavi mnenje, da je jasna in nedvoumna zaveza enaka za vse plačnice. Drugi pododstavek prvega odstavka 7. člena Uredbe (EU) 2022/2463 zagotavlja, da so prispevki držav članic na voljo za kateri koli znesek, določen v sporazumu med Komisijo in zadevno državo članico po začetku njegove veljavnosti;
  10. vsaka plačnica v celoti in individualno odgovarja za obveznosti v sporazumu o prispevku. Predvsem pa plačnici ne bo treba nadomestiti prispevka, ki ga ne bi zagotovila druga država članica;
  11. so ti prispevki zunanji namenski prejemki v skladu s točko (a)(ii) drugega odstavka 21. člena finančne uredbe;
  12. se strategija Komisije za financiranje iz 220.a člena finančne uredbe (**»diverzificirana strategija financiranja«**) v skladu s prvim odstavkom 16. člena Uredbe (EU) 2022/2463 uporablja za financiranje podpore v obliki posojil, ki se zagotovi po tej uredbi. Na podlagi pisnega zaprosila Komisija plačnicam zagotovi ustrezne informacije, ki so jim v pomoč pri izpolnjevanju njihovih nacionalnih pravnih obveznosti;
  13. bo v skladu s prvim odstavkom 7. člena Uredbe (EU) 2022/2463 ključ BND za prispevke vsake plačnice v danem letu temeljil na prispevkih BND vsake plačnice v proračun EU za prejšnje leto glede na zadnji sprejeti letni proračun ali zadnjo sprejeto spremembo letnega proračuna. Za lažjo pripravo letnih in večletnih nacionalnih proračunov za obdobje, ki ga pokriva ta sporazum o prispevku, je priložena preglednica, v kateri so navedeni najvišji možni zneski, ki jih lahko prispeva država članica. Zneski temeljijo na konservativnih predvidevanjih o obrestnih merah za zbrana sredstva;
  14. bo Komisija do junija 2023 Evropskemu parlamentu in Svetu sporočila ocenjene najvišje možne zneske, za katere bi lahko države članice pozvali k plačilu v letu 2024 na podlagi znanih stroškov za že izplačane zneske in konservativnih predvidevanj morebitnih stroškov za preostale zneske v sporazumu o posojilu;
  15. bo Komisija v začetku leta 2024 Evropskemu parlamentu in Svetu nemudoma sporočila končne številke pričakovanih najvišjih možnih prispevkov, in sicer ko bodo obrestne mere za posojila v celoti določene in se ne bodo več spreminjale ali ne bodo več negotove. Če so gibanja obrestnih mer manj ugodna od tistih, ki so bila uporabljena za določitev najvišjih možnih zneskov, zaradi česar najvišji možni zneski po tem sporazumu o prispevku ne dosegajo zneska, ki bi lahko bil potreben za kritje stroškov financiranja posojil, bo Komisija o tem nemudoma obvestila Svet in Evropski parlament. Na tej podlagi lahko Komisija začne pregled vseh sporazumov o prispevku, da se zagotovi kritje revidiranega najvišjega možnega zneska, pri čemer se znesek vsake države članice še naprej določa na podlagi njenega sorazmernega deleža BND. Ko bo pregled končan, bosta organizacija in časovni okvir za dokončanje sprememb sporazumov o prispevku predmet ustreznih nacionalnih zahtev in postopkov.
  16. bo za preostala leta, ki jih pokriva ta sporazum o prispevku, Komisija sporočila zneske, za katere bodo plačnice pozvali k plačilu, med drugim, ko proračunski organ konča letni proračunski postopek za naslednje leto. Medtem ko bodo stroški financiranja posojil Ukrajini za vsa preostala leta ostali nespremenjeni, bodo zneski, za katere bodo plačnice pozvali k plačilu, lahko sporočeni šele, ko bo znan delež stroškov, ki jih bo kril proračun Unije, in delež stroškov, ki ji bodo krile plačnice;
  17. bo sporazum prenehal veljati 31. decembra 2027, razen če se pogodbenici tega sporazuma o prispevku ne odločita drugače. Omogočen mora biti pregled prispevkov v primeru nadaljnjega razvoja dogodkov ali obnovitev prispevkov držav članic po letu 2027, razen če ne bodo kriti z drugimi sredstvi v prihodnjih večletnih finančnih okvirih.
      1. **PRISPEVEK**
         1. Prispevek

S tem sporazumom o prispevku plačnica brezpogojno in nepreklicno daje Uniji na voljo do 100 odstotkov svojega prispevka h kriti podpori, ki bo kril stroške financiranja in stroške upravljanja likvidnosti ter ne bo kril stroškov storitev (**»prispevek«**), in se zato zavezuje, da bo Uniji na podlagi pisne zahteve, izdane v obdobju od leta 2024 do datuma prenehanja veljavnosti tega sporazuma (**»zahteva«**), plačala znesek, ki ga zahteva Komisija in znaša do 100 odstotkov prispevka plačnice v skladu s tem sporazumom o prispevku (**»zahtevani znesek«**).

* + - 1. Ta sporazum o prispevku je povezan s sporazumom o posojilu, sklenjenim na podlagi drugega odstavka 16. člena Uredbe (EU) 2022/2463 in v skladu z 220. členom finančne uredbe, in s stroški, dodeljenimi izplačilom po sporazumu o posojilu v skladu z metodologijo razporejanja stroškov.
      2. Prispevek ne presega vrednosti v stolpcu »Znesek (EUR)« poleg imena plačnice v preglednici, ki je priloga tega sporazuma o prispevku.
      3. Na podlagi prvega odstavka 7. člena Uredbe (EU) 2022/2463 ključ BND v danem letu temelji na prispevkih BND plačnice v proračun Unije za prejšnje leto glede na zadnji sprejeti letni proračun ali zadnjo sprejeto spremembo proračuna (**»razdelitveni ključ«**).
      4. Obveznosti plačnice po tem sporazumu o prispevku in drugih plačnic po njihovih sporazumih o prispevku so samo individualne.
      5. Komisija določi zahtevani znesek kot delež plačnice v skladu z razdelitvenim ključem računa po sporazumu o posojilu, določenim v skladu z metodologijo razporejanja stroškov, če se račun ne plača iz drugih virov.
      6. Plačnica zahtevani znesek nakaže v skladu s pogoji zahteve v obračunanih sredstvih na račun, naveden v zahtevi. Nakazilo se izvrši do dne, ki ga Komisija navede v zahtevi (**»datum nakazila«**). Datum nakazila ne bo krajši od 45 delovnih dni od datuma zahteve. Plačnica, ki ne izpolni zahteve, ostane odgovorna za njeno izpolnitev.

* + - 1. Plačnica pri zneskih, ki jih mora plačati po tem sporazumu o prispevku, ni upravičena do pobota ali znižanja za zneske, ki ji jih dolguje Unija.
      2. Če plačnica na datum nakazila ne plača katerega koli zneska iz zahteve, plačnica Komisiji plača še dodatne zamudne obresti na ta znesek (ali na del tega zneska, ki je zapadel v plačilo in še ni plačan) od datuma nakazila do datuma dejanskega plačila v celoti, ki se izračuna glede na zaporedna obrestna obdobja (njihovo trajanje lahko občasno izbere Komisija, pri čemer se prvo obdobje začne na zadevni datum nakazilain, če je mogoče, takšno obdobje traja teden dni), za zapadli znesek po višji od teh dveh stopenj:
         1. letni stopnji, ki je seštevek

350 bazičnih točk, in

stopnje, ki jo Evropska centralna banka uporablja v svojih glavnih operacijah refinanciranja, ali

* + - * 1. 0 bazičnih točk.

Dokler se plačilo ne izvede, se ta stopnja ponovno določi v skladu z določbami tega odstavka točke 1.9 na zadnji dan vsakega obrestnega obdobja in neplačane obresti po tej točki 1.9 v zvezi s prejšnjimi obrestnimi obdobji se prištejejo znesku zapadlih obresti ob koncu vsakega takšnega obrestnega obdobja. Zamudne obresti takoj zapadejo v plačilo.

* + - 1. Plačnica se zavezuje plačati Komisiji vse dodatne obresti, stroške in izdatke, vključno s pravnimi stroški, ki so Komisiji nastali kot posledica plačničine kršitve katere koli obveznosti po tem sporazumu o prispevku in jih mora plačati Komisija.
    1. **ZAVEZE OBVEŠČANJA**
       1. Komisija Generalni sekretariat Sveta Evropske unije obvesti o podpisu sporazuma o prispevku.
       2. Komisija plačnice obvesti o neporavnanih terjatvah po sporazumih o posojilu, vključno z načrtovanimi plačili obresti in glavnice na letni ravni.
       3. Najpozneje do 31. januarja 2024 Komisija plačnico obvesti o skupnih zneskih za plačilo v letu 2024.
       4. V preostalih letih, ki jih pokriva sporazum o prispevku, Komisija v 20 delovnih dneh po dokončnem sprejetju letnega proračuna v skladu z devetim odstavkom 314. člena Pogodbe o delovanju Evropske unije, plačnico obvesti o skupnih zneskih, ki se zberejo v danem letu.
       5. Komisija plačnice obvesti o prejetem zaprosilu Ukrajine za subvencijo za stroške najema posojila.
    2. **SKLADNA RAZLAGA IN DELNA NEVELJAVNOST**

V primeru dvoma se vse določbe tega sporazuma o prispevku razlagajo v skladu s pravom, ki se uporablja. Če je v skladu s pravom, ki se uporablja, katera koli določba tega sporazuma o prispevku nezakonita, neveljavna ali neizvršljiva ali če to postane, to ne vpliva na zakonitost, veljavnost ali izvršljivost ali ne omejuje njihove zakonitosti, veljavnosti ali izvršljivosti njegovih drugih določb.

* + 1. **DATUM PRENEHANJA VELJAVNOSTI**

Ta sporazum o prispevku preneha veljati 31. decembra 2027.

* + 1. **OBVESTILA**
       1. Naslov za obvestila

Obvestila, zahteve in druga sporočila po sporazumu o prispevku se v pisni obliki pošljejo (po pošti, faksu ali elektronski pošti) plačnici na naslov:

[…]

[…]

[…]

Faks: […]

E-pošta: […]

Za: […]

V vednost: Evropska komisija

Faks: [BUDG-Fax-E2@ec.europa.eu](mailto:BUDG-Fax-E2@ec.europa.eu)

E-pošta: [budg-e-back-office@ec.europa.eu](mailto:budg-e-back-office@ec.europa.eu)

Za: BUDG E Back Office

ali na drug naslov ali drugo številko faksa ali za drugo osebo ali enoto, ki jih je plačnica sporočila Komisiji na predpisani način za obveščanje.

* + - 1. Učinkovanje

Obvestilo, zahteva ali drugo sporočilo, poslano v skladu s točko 5.1 (*Naslov za obvestila*) začne učinkovati, ko ga plačnica dejansko prejme; *pod pogojem*, da obvestilo, zahteva ali drugo sporočilo, ki bi sicer začelo učinkovati po 16. uri po luksemburškem času na kateri koli dan ali na dan, ki ni delovni dan, ne začne učinkovati pred 10. uro po luksemburškem času naslednji delovni dan.

* + 1. **RAZLAGA**
       1. Pomen izrazov

V tem sporazumu o prispevku in njegovih prilogah:

**»delovni dan«** pomeni dan, ko je sistem TARGET2 odprt za poravnavo plačilnih nalogov.

* + - 1. Drugi sporazumi

V tem sporazumu o prispevku vsako sklicevanje na sporazum, instrument ali drug dokument pomeni sklicevanje na sporazum, instrument ali drug dokument z morebitnimi občasnimi spremembami, dopolnitvami, popravki, podaljšanji, zamenjavami ali posodobitvami.

* + 1. **PRAVO IN PRISTOJNO SODIŠČE**
       1. **Pravo, ki se uporablja**

Ta sporazum o prispevku in nepogodbene obveznosti, ki iz njega izhajajo ali so z njim povezane, ureja pravo Evropske unije, ki ga po potrebi dopolnjuje luksemburško pravo, in se v skladu z njima tudi razlagajo.

* + - 1. Izključna sodna pristojnost

V skladu z 272. členom Pogodbe o delovanju Evropske unije je izključno Sodišče Evropske unije pristojno za reševanje sporov (**»spor«**), ki izhajajo iz tega sporazuma o prispevku ali posledic njegove ničnosti ali so nastali v zvezi z njim ali posledicami njegove ničnosti (vključno s sporom o obstoju, veljavnosti ali prenehanju veljavnosti tega sporazuma o prispevku ali o nepogodbenih obveznostih, ki izhajajo iz tega sporazuma o prispevku ali so z njim povezane).

* + 1. **PREGLED IN PODALJŠANJE**

Kot skrajni ukrep in, razen če se ne financira iz proračuna Unije, se po 31. decembru 2023 opravi pregled sporazuma o prispevku, če končni stroški subvencije obrestne mere po Uredbi (EU) 2022/2463 presegajo zneske, predvidene v vseh sporazumih o prispevku. Zlasti potem ko je dokončno določen strošek financiranja s posojili po sporazumu o posojilu, Komisija plačnicam sporoči končno višino povečanih prispevkov, ki so potrebni za plačilo stroškov, ki presegajo stroške, navedene v priloženi preglednici.

Ta sporazum o prispevku je treba pregledati, da se ga lahko podaljša zaradi zagotavljanja prispevkov k dodatni podpori po Uredbi (EU) 2022/2463 za kritje subvencije obrestne mere po 31. decembru 2027, razen če se ta podpora ne krije z drugimi sredstvi v prihodnjih večletnih finančnih okvirih.

* + 1. **SPREMEMBE**

Ta sporazum o prispevku, vključno s priloženo preglednico, se lahko spremeni samo s spremembo in dopolnitvijo v pisni obliki, ki jo morata podpisati Komisija in plačnica.

* + 1. **ZAČETEK VELJAVNOSTI**

Ta sporazum o prispevku začne veljati na dan, ko ga podpiše zadnja od pogodbenic, in, kadar je to primerno, po obvestilu plačnice, da je izpolnila vse ustavne ali druge zakonske zahteve za veljaven prevzem vseh svojih obveznosti po tem sporazumu. [Država članica] in Komisija sta pravilno seznanjeni in soglašata z vsemi točkami in pogoji tega sporazuma o prispevku.

Sestavljeno v dveh izvirnikih v angleškem jeziku, enega prejme plačnica in drugega Komisija.

[**država članica**],

ki jo zastopa:

[IME] [FUNKCIJA]

[DATUM PODPISA]

**Evropska komisija,**

ki jo zastopa:

**PREGLEDNICA**

**NAJVIŠJI MOŽNI PRISPEVKI DRŽAV ČLANIC**

**V OBDOBJU 2024–2027**

|  |  |  |
| --- | --- | --- |
| **Država članica** | **Ključ BND** | **Zajamčeni prispevek (v EUR)** |
| Belgija | 0,034545093545251 | 96.726.262 |
| Bolgarija | 0,004882374366316 | 13.670.648 |
| Češka | 0,017064891897066 | 47.781.697 |
| Danska | 0,023155641433738 | 64.835.796 |
| Nemčija | 0,253394975610951 | 709.505.932 |
| Estonija | 0,002103795558836 | 5.890.628 |
| Irska | 0,022723275588721 | 63.625.172 |
| Grčija | 0,012847103934769 | 35.971.891 |
| Španija | 0,084842324203730 | 237.558.508 |
| Francija | 0,171294798888959 | 479.625.437 |
| Hrvaška | 0,003901507855638 | 10.924.222 |
| Italija | 0,122025596681370 | 341.671.671 |
| Ciper | 0,001547257669073 | 4.332.321 |
| Latvija | 0,002311162075974 | 6.471.254 |
| Litva | 0,003776710011764 | 10.574.788 |
| Luksemburg | 0,003706405774364 | 10.377.936 |
| Madžarska | 0,010248890252613 | 28.696.893 |
| Malta | 0,000954699517702 | 2.673.159 |
| Nizozemska | 0,059194038946719 | 165.743.309 |
| Avstrija | 0,027911438723363 | 78.152.028 |
| Poljska | 0,041157735014047 | 115.241.658 |
| Portugalska | 0,014632349331283 | 40.970.578 |
| Romunija | 0,017606907565873 | 49.299.341 |
| Slovenija | 0,003633267035028 | 10.173.148 |
| Slovaška | 0,007079861871162 | 19.823.613 |
| Finska | 0,017188603795393 | 48.128.091 |
| Švedska | 0,036269292850298 | 101.554.020 |
|  |  |  |
| **EU-27** |  | 2.800.000.000 |

1. OJ L 328, 22. 12. 2022, str. 123. [↑](#footnote-ref-1)
2. Sporočilo predstavnikov držav članic, ki so se srečali ob robu zasedanja Odbora stalnih predstavnikov, o finančni podpori Ukrajini, 16170/22. [↑](#footnote-ref-2)
3. OJ L 193, 30. 7. 2018, str. 1. [↑](#footnote-ref-3)